Αγιοφάραγγο
2026-08-09 08:00 - 17:00 (Europe/Helsinki)
Ξεκινώντας από τη Μονή της Οδηγήτριας όπου θα μας αφήσει το λεωφορείο θα περπατήσουμε σε χωματόδρομο για να διασχίσουμε το επιβλητικό Αγιοφάραγγο με τα κατακόρυφα τοιχώματα, το οποίο είναι κατάφυτο με πικροδάφνες και πανάρχαιες ελιές. Θα θαυμάσουμε τις σπηλιές όπου ζούσαν ασκητές άγιοι και το εκκλησάκι του Αγ. Αντωνίου που χρονολογείται το 14ο αιώνα και μετά από μια ώρα περίπου θα καταλήξουμε στη καταγάλανη παραλία με το ψιλό βοτσαλάκι και τα πεντακάθαρα νερά όπου θα απολαύσουμε το μπάνιο μας. Στη συνέχεια, με θέα το Λιβυκό πέλαγος θα ακολουθήσουμε το μονοπάτι που οδηγεί στους Καλούς Λιμένες, όπου θα μας περιμένει το λεωφορείο. Η διαδρομή είναι ιδανική για όσους θέλουν να κάνουν ένα ξεκίνημα στην πεζοπορία στη φύση.

ΠΡΟΚΑΤΑΒΟΛΗ ΓΙΑ ΜΙΣΘΩΣΗ ΛΕΩΦΟΡΕΙΟΥ: Παρασκευή 20:00 -21:30 στα γραφεία του Συλλόγου, Δημοκρατίας 12.

Β.Δ. : 1

Ω.Π. : 2:30

Αρχηγός : Αχμεντ, Τηλ. : 6971769197 (Ωρες επικοινωνίας: 18:00 με 22:00, όχι μηνύματα)

Άγιος Ιωάννης - Αράδαινα - Μάρμαρα- Άγιος Παύλος - Σελούδα
2026-08-22 - 2026-08-23
Το πρωί του Σαββάτου στις 07.00, θα αναχωρήσουμε από τα γραφεία του συλλόγου με δικά μας μέσα για τον Αγ. Ιωάννη Σφακίων. Με την άφιξη μας, θα ξεκινήσουμε το πεζοπορικό σκέλος με κατεύθυνση τα ΝΑ., προς το φαράγγι της Αραδαινας. Η πορεία μας αρχικά θα γίνει διαμέσου του παλαιού καλντεριμιου, και ακολούθως εισερχόμενοι σε ενα καταπράσινο παραφαραγγο με έντονη βλάστηση θα καταλήξουμε στο κυρίως φαράγγι.
Το πρώτο σκέλος της διαδρομής θα ολοκληρωθεί στα Μάρμαρα, όπου και θα υπάρξει αρκετός χρόνος για αναπλήρωση των προμηθειών, μπάνιο και ξεκούραση. Στην συνέχεια, θα κινηθούμε προς τα Δ., και ακολουθώντας την ακτογραμμή, θα φτάσουμε στον Αγ. Παύλο όπου θα γευματίσουμε και θα κατασκηνωσουμε.
Το πρωί της Κυριακής, θα επιστρέψουμε στον Αγ. Ιωάννη δια μέσου του παλαιού καλντεριμιου που εξυπηρετούσε την διασύνδεση με Αγ. Ρούμελη, απολαμβάνοντας το καταπράσινο πευκοδάσος της Σελούδας και την μαγευτική θέα από το Καλό Πόρο.
Απαραίτητος εξοπλισμός: Νερό (+2λ), φακός, κλειστό μποτάκι & μακρύ παντελόνι για να προστατεύουμε από την βλάστηση, υλικά κατασκήνωσης.
Βαθμός δυσκολίας: 2+2
Ώρες πεζοπορίας: 9+5 (Mε τις στάσεις)
Αρχηγός: Μακρογιαννέλης Πασχάλης (6970838123)

Όλυμπος 22/08/2026 - 26/08/2026
2026-08-22 - 2026-08-26
Όλυμπος
Ανάβαση στο οροπέδιο των Μουσών στον Όλυμπο. Μια 4ήμερη διαδρομή στο μυθικό βουνό της Ελλάδας, με πολλές εναλλαγές τοπίου. Από τα καταπράσινα μονοπάτια με τα πανύψηλα ρόμπολα και τους καταρράκτες του Ενιπέα, στο αλπικό πεδίο του οροπεδίου των Μουσών και τον εντυπωσιακό θρόνο του Δία.
ΠΡΟΓΡΑΜΜΑ
Σάββατο 22/8/2026: Συνάντηση στο αεροδρόμιο της Θεσσαλονίκης αναχώρηση για Όλυμπο και ανάβαση στο καταφύγιο της Πετρόστρουγκας για διανυκτέρευση. Ω.Π.: 3:30 – Β.Δ.: 2
Κυριακή 23/8/2026: Ανάβαση στο οροπέδιο των Μουσών, Ω.Π.: 3:45 – Β.Δ.: 2
Δευτέρα 24/8/2026: Ανάβαση στην κορυφή Προφήτης Ηλίας και κατάβαση στο καταφύγιο Σπήλιος Αγαπητός για διανυκτέρευση. Ω.Π.: 1:30 + 2:30 – Β.Δ.:1
Τρίτη 25/8/2026: Κατάβαση στα Πριόνια. Ω.Π.:3. Προαιρετικά κατάβαση του φαραγγιού του Ενιπέα ως το Λιτόχωρο. Ω.Π.: 4:30, – Β.Δ.: 2
Τετάρτη 26/8/2026: Βόλτα στο Λιτόχωρο και το Δίον και αναχώρηση για το αεροδρόμιο.
Δηλώσεις συμμετοχής μέχρι 20/3/2026, για να γίνουν οι κρατήσεις στα καταφύγια.
Αρχηγός: Μιχάλης Τζανουδάκης
τηλ.: 6974766068

Ψηλορείτης με πανσέληνο (νυχτερινή πορεία)
2026-08-29 - 2026-08-30
Νυχτερινή ανάβαση στην ψηλότερη κορυφή της Κρήτης, τον Τίμιο Σταυρό.
Το Σάββατο θα ανέβουμε στο καταφύγιο του ΕΟΣ Ρεθύμνου. Θα διανυκτερεύσουμε στο καταφύγιο και την Κυριακή πολύ νωρίς ξεκινάμε για την κορυφή. Από εκεί θα απολαύσουμε την Πανσέληνο να δύει και ταυτόχρονα τον ήλιο να ανατέλλει, χαρίζοντας μας μοναδικά χρώματα.
Αρχηγοί: Μαρία Κορωνάκη: 6976404552
Μαρία Βλάσση: 6936939768
Ω.Π. : 5, Β.Δ. : 2

Π.Ο.Σ. - Δάσος Ρούβα
2026-09-05 - 2026-09-06
Η Παγκρήτια Ορειβατική Συνάντηση, διοργανώνεται από τον ΕΟΣ Μοιρών στο δάσος του Ρούβα

Φαράγγι Σαμαριάς
2026-09-13

Φαράγγι Ελυγιά
2026-09-26 - 2026-09-27
